Tirsdag var matematik og dansk byttet ud med saxofon og trommer på Herningvej Skole i Aalborg. Et samarbejde mellem Nordkraft Big Band, Aalborg, Mariagerfjord, og Jammerbugt Kommune skal give elever fra 3. til 5. klasse viden om big bandets historie. I løbet af hele uge 37 er Nordkraft Big Band rundt på forskellige nordjyske skoler for at spille koncerter for eleverne, som inden da e er blevet undervist i jazz og bigband-musikkens historie gennem de sidste 100 år. -  Vi står tidligt op, og så er vi ude at spille to koncerter hver formiddag, fortæller Peter Lund Paulsen, manager for Nordkraft Big Band. Det 17 personer store orkester har netop spillet live for eleverne i skolens hal. - Vi synes, det er rigtig vigtigt, at skolebørnene bliver udsat for noget musik, de ikke er vant til, og som de ikke rammer i deres normale flow på deres telefoner og Ipads, lyder det. Det 17 personer store orkester har netop spillet live for eleverne i skolens hal. - Vi synes, det er rigtig vigtigt, at skolebørnene bliver udsat for noget musik, de ikke er vant til, og som de ikke rammer i deres normale flow på deres telefoner og Ipads, lyder det. Begejstrede elever Det lader til, at eleverne er begejstrede for musikken. - Det lyder godt, og så er det også sjovt, fortæller Johan Fejrskov Andersen fra 4.B. Det er Caroline Mølbak Rasmussen fra 4.A enig i: - Det var rigtig fedt. Det var sjovt at høre, hvad det var for noget. Peter Lund Paulsen håber, at musikken kan fænge eleverne. Om det lykkes, må tiden vise. Johan Fejrskov Andersen har i hvert fald bidt mærke i én ting. - Der er meget larm på. Det larmer mere end det, man normalt hører, slutter han. Du kan se i tv-indslaget fra koncerten på Herningvej Skole i Aalborg her:

Referat:
Børn skal uddannes i anderledes musikgenrer, end de normalt lytter til. Derfor tager Nordkraft Big Band rundt og spiller jazz for ungerne.